o
HILLSONG TV Hän ottaa pois perustaakseen 2/2
Kiitän Jumalaa siitä, että saan puhua tänään katsojillemme.
Kuunnellaan ensin todistus Jumalaan luottamisesta.
Menin naimisiin 20-vuotiaana.
Elämä oli mukavaa. Pystyimme puhumaan kaikesta.
Kolmen kuukauden kuluttua asiat alkoivat muuttua.
Hänen tapansa koskettaa ja puhua loukkasi minua.
Masennuin. Menetin elämänhaluni.
Vuoden kuluttua päätin taistella, jos mieheni haluaa muuttua.
Jos hän ei haluaisi muuttua, en halunnut jatkaa.
Avioeron jälkeen sain sielunhoitoa 2 - 3 vuoden ajan.
Sinä aikana aloin katsella TV- lähetyksiä Hillsong-seurakunnasta.
Jumala sanoi, että elämässäni on alueita, joita Hänen pitää eheyttää
Ensimmäinen iso muutos tapahtui Colour-konferenssissa.
Bobbie puhui naisista arvostavasti.
Meille sanottiin, että olemme arvokkaita, -
koska olemme Kristuksessa.
Jumala alkoi parantaa minua. Se muutti minut kokonaan.
Aloin nähdä itseni erilaisena.
Käsitin, että voin olla kaunis sisältä ja ulkoa.
Edellisessä jaksossa kuulimme opetuksen ensimmäisen osan.
Loppumiset, lopputulokset, päätökset, päättymiset
Jonkin asian loppuminen ei aina ole mukavaa.
Joskus loppuminen voi tuntua kielteiseltä asialta.
On olemassa paholainen, joka ryöstää ja varastaa.
Joskus Jumala ottaa meiltä pois asioita, -
koska Hän haluaa perustaa jotakin suurempaa.
Täytyy ymmärtää, että aina luomisesta alkaen -
pimeydestä on puhjennut uusi huomen.
Luomistyö on eteenpäin menevää. Se etenee vääjäämättä.
Elämä menee eteenpäin Jeesuksen nimessä. Kiitos Jumalalle.
Nyt on vuorossa opetuksen seuraava osa.
Uusi alku alkaa usein pimeällä jaksolla, -
kuolemalla, menetyksellä tai muulla kielteiseltä tuntuvalla.
Luetaan raamatunkohtia.
1. Moos. 1:5: "Tuli ehtoo ja aamu, ensimmäinen päivä."
Jumala käynnistää muutoksen yössä ja pimeydessä.
Hepr. 10:9:ssä puhutaan Jumalan teoista elämässämme: -
"Hän poistaa ensimmäisen, pystyttääkseen toisen."
Uusi alku alkaa menetyksestä.
Matt. 5:6: Autuaita ne, jotka janoavat vanhurskautta," -
"sillä heidät ravitaan."
Hengellinen täyteys tulee nälästä ja janosta.
Nälkä tarkoittaa sitä, että kaipaa jotakin syötävää.
Se on tarve. Se on aikaa, jolloin ei ole sitä, mitä tarvitsee.
Joskus kokee nälkää ja janoa, ja Jumala tuntuu olevan kaukana.
Täytyy ymmärtää Jumalan toimintatapoja.
Silloin tietää, että Jumalan läsnäolossa puhkeaa uusi huomen.
Silloin tuntuu, että Jumala toimii. Rukouksiin vastataan.
Jumala tuntuu toimivan kaikkialla.
Nälkä ja jano ei siis anna aihetta uhriajatteluun.
Ei pidä luovuttaa ja ajatella, ettei Jumala toimikaan enää.
Se on vaarallista aikaa.
Vastaus voi tuoda esiin väärän asenteen Jumalasta, -
katkeruutta tai syyllisen etsimistä muualta tai itsestä.
Se voi johtaa uskosta luopumiseen, ellei tunne Jumalan toimintatapoja.
Hengellinen täyteys tulee nälästä ja janosta.
Paavali sanoo 2. Kor. 12:10:ssä: -
"Kun olen heikko, silloin minä olen väkevä."
Väkevyys rakentuu heikkoudessa.
Kristuksen voima tulee ilmi heikkoudessamme.
Luetaan vielä pari kohtaa.
Puhuin nälästä ja janosta. Jes. 44:3: -
"Annan vesien virrata janoavalle, purojen kuivaan maahan."
"Vuodatan henkeni lapsiisi ja siunaukseni vesoillesi."
Otan vastaan tämän sanan seurakunnallemme.
"Vuodatan henkeni lapsiisi ja siunaukseni vesoillesi."
Uskon, että saamme nähdä hengellisiä syntymiä -
ja että seurakunnasta nousee vielä paljon vesoja.
Uskotaan, että Jumala antaa vesien virrata janoaville.
Hän vuodattaa Henkensä lapsiimme ja siunauksensa vesoillemme.
Luetaan Ps. 30:5: -
"Hänen vihansa kestää vain hetken, Hänen hyvyytensä läpi elämän."
"Illalla on vieraana itku mutta aamulla ilo."
Usein ilta liitetään itkemiseen.
Kuuntele, mitä tässä sanotaan: "Aamulla tulee ilo."
Ilo rakentuu itkussa.
Kenties jonkun sydän on särkynyt.
Jos luottaa Jumalaan ja vaikka paholainen kiusaa, -
kannattaa nähdä asiat niin kuin ne ovat.
Ymmärretään, että itku voi kestää illan, mutta aamulla tulee ilo.
Jer. 31:25: -
"Minä virvoitan väsyneen sielun."
Monilla on elämässä ylä- ja alamäkiä, stressiä ja paineita.
Herran Sana on ihana.
"Minä virvoitan."
Sana "virvoittaa" on kaunis. Jo sen takia kannattaa lukea Raamattua.
Sano vierustoverillesi sana "virvoittaa".
"Minä virvoitan väsyneen sielun." Se on hyvä uutinen.
Kiitos Jumalalle!
"Jokaisen nääntyvän sielun minä ravitsen."
Ps. 107:35.
Voisimme lukea loputtomiin kohtia, jotka tukevat tätä.
Jumala antaa veden virrata kuivaan maahan. Hän antaa ilon itkun sijaan
Ps. 107:35: "Hän muuttaa erämaan vesilammikoiksi" -
"ja kuivan maan vesilähteiksi."
Vesi virtaa karusta maasta.
Tällaisessa yleisössä on aina niitä, -
jotka elävät elämänsä parasta vuotta, -
ja niitä, joilla on ollut kamala vuosi.
Ihmiset käyvät läpi eri vaiheita.
Joku saattaa kokea, että elämä hymyilee.
Se voi joskus olla vaarallista, sillä hän voi elää kuplassa.
Silloin puolustusmuurimme saattavat heikentyä.
Joku taas koettaa selviytyä vain päivästä toiseen.
Silloin voi vastata kahdella tavalla.
Voi tulla paremmaksi tai katkeroitua.
Jotkut kehittyvät, toiset katkeroituvat.
Jotkut lankeavat uhriajatteluun, toiset selviytyvät voittajina.
Kumman tien valitset?
Uskotko, että Jumala ottaa pois, koska Hän haluaa antaa uutta?
Uskotko Jumalaan vastoinkäymisistä huolimatta?
Uskotko, että Hänen Sanansa on tosi ja että Hän on uskollinen?
Hän on se, joka Hän on. Hän tekee työtään.
Hän on saattanut ottaa pois jotakin, mutta Hän tekee uutta.
Ihminen turvautuu mielellään tuttuun, vanhaan viinileiliin.
Ihminen haluaa pitää kiinni siitä, mikä on tuttua.
Pelkäämme sitä, mikä on vierasta.
Pidämme aurinkoisista päivistä.
Emme halua astua ulos ja olla kuilun reunalla.
Luota Jumalan uskollisuuteen. Maailmassa puhutaan selviytymisestä
Kristusruumiissa ei ole selviytyjiä.
On vain uhreja tai voittajia.
Rukoilen, että me kaikki olemme voittajia.
Kun jokin asia päättyy, tiedämme syvällä sisimmässämme, -
että Jeesus on Herra.
Seurakuntamme päivittäisessä elämässä -
pastoritiimimme hoitaa monien ihmisten tarpeita.
Usein samana päivänä tapahtuu monenlaista.
Rakastan pastorintyötä.
Usein samana päivänä tällaisen seurakunnan elämässä -
toimitetaan häät ja hautajaiset.
Lapsia syntyy -
ja rakkaansa menettäneitä lohdutetaan surussa.
Milloin tahansa seurakuntamme elämässä -
toiset kohtaavat sydänsurua.
He ovat hakoteillä ja hämillään.
Toiset taas kokevat, että kaikki menee putkeen.
Olen ollut tämän seurakunnan pastorina yli 26 vuotta.
Näin se menee. Elämässä on erilaisia vaiheita.
Joku voi erehtyä luulemaan, että elämä on jatkuvaa menestystarinaa.
Jumala toki siunaa meitä ja toteuttaa lupauksensa.
Voimme luottaa elämämme Jumalan varaan.
Saamme kokea ihmeitä, voittoja ja siunauksia.
Voin sanoa tämän sydämeni pohjasta.
Minulla on kokemusta, koska olen toiminut ihmisten parissa.
Olen nähnyt, kuinka langetaan vääränlaiseen uhriajatteluun.
Olen myös nähnyt, -
miten toiset päättävät keskittyä isompaan kuvaan.
He uskovat, että Jumala vie heitä eteenpäin vaikeuksista huolimatta.
Kuulen todistuksia, miten Jumalan armosta asiat muuttuvat, -
ja ihmiset saavat kokea ihmeitä, voittoja ja siunauksia.
Ei unohdeta sitä, että Hän ottaa pois, koska Hän haluaa perustaa.
Hän repii, koska Hän haluaa rakentaa uutta.
Hän repii istutukset, koska Hän haluaa istuttaa jotakin uutta.
Jos Hän antaa illan tulla, Hän tuo myös uuden aamun -
ja paremman päivän.
Voisin kertoa monia todistuksia.
Luuk. 5:ssä kerrotaan uusista ja vanhoista viinileileistä.
Luuk. 5:39: "Ei kukaan, joka juo vanhaa viiniä, halua nuorta," -
"sillä hän sanoo: 'Vanha on hyvää.'"
Sellainen, joka juo vanhaa viiniä, -
tai joka on elänyt tietyn elämänvaiheen, -
ei ota mielellään vastaan muutosta.
Uusi viini on ennalta arvaamatonta.
Se voi tuntua oudolta.
Kannattaa vain uskoa ja luottaa Jumalaan.
Vuosia sitten asetimme pastorin perustamaan seurakuntaa Kiovaan.
Se tarkoitti hänelle merkittävän kansainvälisen työn alkua -
Neuvostoliiton kaatumisen jälkeen.
Maa oli evankeliointimielessä koskematonta aluetta.
Hän meni sinne. Se näytti lupaavalta.
Sitten tuli vaikeuksia. Lämmitys ei toiminut talvella.
Jonkin ajan kuluttua pastori kutsuttiin takaisin Australiaan.
Olisi ollut helppo käskeä häntä jäämään sinne -
ja pitämään kiinni totutusta.
Zenia ja Vera Kasevits johtavat Kiovan ja Moskovan seurakuntaa.
Siihen aikaan Zenia ja Vera eivät olleet edes uskossa.
Kun Darko lähti, he olivat uskossa.
Seurakunnassa ei ollut muusikkoja.
Darko palkkasi muusikkoja, jotka eivät olleet uskossa.
Ylistyskuorossa oli ihmisiä, jotka eivät tunteneet Jeesusta.
Zenia oli kosketinsoittaja. Vera lauloi.
Ylistysryhmä oli sekulaari.
Kun pastori puhui, muusikot olivat tupakalla ja juomassa vodkaa.
Tämä on totta.
Pyhä Henki alkoi vaikuttaa heidän sydämissään.
He alkoivat kysellä, miten he voisivat tulla uskoon.
Kun ensimmäinen poistettiin, Herra pystytti toisen.
Heistä tuli seurakunnan pastoreita. Seurakunta kasvoi.
Heidän lapsensa ovat mukana seurakunnan työssä.
Seurakunta on laajentunut Venäjälle.
Siitä on tullut lähettävä seurakunta.
Älä aliarvioi sitä, mitä Jumala voi tehdä menetyksestä.
Mitä Hän tekee menetyksestä?
Kuvittele miltä opetuslapsista tuntui, -
kun Jeesus alkoi puhua kuolemastaan.
Leileistä kertoessaan Hän puhui siitä, että sulhanen otetaan pois.
Hän puhui itsestään.
Hän alkoi puhua siitä, että toinen pystytetään.
Uutta viiniä ei kaadettaisi vanhaan viinileiliin.
Jeesus sanoo Joh. 16:7:ssä: "Teille on hyväksi, että minä menen pois."
"Ellen mene, Puolustaja ei tule teidän tykönne."
"Jos minä menen, niin minä hänet teille lähetän."
Jos Hän ei mene ja päästä irti, -
Puolustaja ei voi tulla.
Missä oletkin ja mitä elämässäsi tapahtuukin, -
päätä luopua uhriajattelusta.
Muutu vahvemmaksi, älä katkeroidu.
Ruutin kirjassa Noomi -
ei nähnyt nälänhätää Jumalan tahtona.
Hän ei nähnyt, että Jumala kutsui maata parannuksentekoon.
Hän valitsi väärin ja meni Mooabin maahan.
Hän katkeroitui.
Luetaan Ruut 1:20-21.
"Hän sanoi: 'Älkää kutsuko minua Noomiksi, vaan Maaraksi,' -
'sillä Kaikkivaltias on antanut minulle paljon katkeraa murhetta.'
'Herra on kääntynyt minua vastaan ja antanut minulle onnettomuuden.'
Hän sanoo Jumalan hylänneen hänet.
Jeesus sanoi: "En koskaan hylkää enkä jätä teitä."
Herra, rukoilen jokaisen puolesta.
Anna meidän ymmärtää, mitä elämässämme sitten onkin, -
että pimeyden jälkeen koittaa uusi päivä.
Julistan ihmisille elämääsi ja lupauksiasi.
Anna ihmisille iloisen odotuksen henki.
Auta ymmärtämään, että voit tuoda valon pimeydessä -
ja elämän kuolemasta.
Jos Sinä revit istutuksia, Sinä myös istutat uudelleen.
Perustat uutta sinne, missä on ollut menetyksiä.
Julistamme elämää Jumalan lupauksiin.
Jeesus kertoo mielenkiintoisen tarinan Luuk. 5:ssä.
Hän puhuu uudesta ja vanhasta viinistä.
Vanha nahkaleili, jossa käytettiin viiniä, -
ei ollut kovin joustava.
Uusi viini rikkoi sen helposti.
Uutta viiniä ei voi kaataa vanhaan leiliin.
Usein haluamme uutta viiniä, uutta elämää, vanhoihin viinileileihin.
Emme ole valmiita muuttumaan.
Joskus seurakunnissa halutaan pitää kiinni vanhoista tavoista.
Silti ne kaipaavat uutta elämää ja liikevoimaa.
Jos haluaa uutta viiniä, myös viinileilin täytyy muuttua.
Jos lyömme päätämme seinään, -
pidämme kiinni vanhoista toimintatavoista -
ja torjumme uusia asioita ja toimintatapoja, -
saatamme tulla niin venymättömiksi, -
että sivuutamme Jumalan antamat mahdollisuudet.
Ollaan avoimia muutokselle.
Jos et käy kirkossa, kokeile.
Kuka tietää, vaikka siitä seuraisi uutta elämää.
Löydämme Jumalaa uusilla tasoilla.
Odotuksen liikevoima kasvaa.
Uusi laulu tulee kokouksemme ilmapiiriin ja muuttaa sydämiä.
Faith, Hope and Love on Hillsongin uusi live-ylistyslevy.
Levyllä on 13 laulua, jotka on taltioitu kolmena iltana Sydneyssä.
Sinä elät, olemme vapaita
Veresi on minut lunastanut
CD- ja DVD-levyn sisältävän paketin hinta on 24,95 puntaa.
Tilaa tuote puhelimitse tai verkkokaupasta.
Elämämme pitäisi olla niin vetoavaa, voimallista, -
valaisevaa, merkittävää ja ihmeellistä, -
että ihmiset kysyvät, mitä meissä on.
Radikaalit, rohkeat ja innokkaat ihmiset -
turvaavat kaikissa tilanteissa Jumalan apuun -
ja rukoilevat ihmiskunnan puolesta.
Seurakunta on perhe.
Päätämme seurakuntaan ja Kristukselle kuuluvina -
olla seurakunnan rakentajia.
Haluamme, että Jumala käyttää meitä valtakuntansa työssä.
Sinussa on kaikenlaisia asioita, -
jotka tulevat esiin juuri tällaisina aikoina.
Kiitos Jumalalle musiikista. Mitä maailma olisi ilman sitä?
Saamme nauttia ylistysmusiikista. Lopuksi kerron erään tärkeän asian.
Korotan Sinua
Olet Jumalani
Korotan Sinua
Olet Jumalani
Olet kätköpaikkani
Turvalinnani
Herra, olet aarteeni
Ystäväni, Kuninkaani
Voideltu
Olet pyhä
On helppoa luulla, että elämän antaminen Jeesukselle -
tarkoittaa rajoituksia, sääntöjä ja kieltoja.
Elämä Kristuksessa on päinvastaista.
Jeesus sanoi tulleensa antamaan elämän.
Jumalan armo on ansaitsematonta suosiota.
Jeesus antaa anteeksi silloin, kun emme ansaitse sitä.
Jeesus antaa elämän silloin, kun meillä on pimeys tai orjuus.
Mietipä hengellistä tilaasi. Usko Jeesukseen on yksinkertainen asia.
Jokainen, joka huutaa avuksi Herran nimeä, kelpaa Hänelle.
Rukoile: "Jeesus, tule elämääni ja täytä minut rakkaudellasi."
Jos kutsut Hänet, Hän on luvannut tulla sisään.
Kiitos, että katsoit ohjelmaa. Nähdään ensi kerralla!
Siunausta ja kaikkea hyvää!
Lisätietoja uskosta Jeesukseen ja ohjelmassa esitetyistä asioista -
saa ottamalla yhteyttä meihin puhelimitse tai postitse.
Käy ohjelman kotisivuilla.
Suomennos: Marianne Tenetz